**Suur saak**

Elas kord jahimees, kes käis igal pühapäeval jahti pidamas. Ühel pühapäeva pärastlõunal jahtis ta jänest jahtida. See tal isegi õnnestus. Jahimees pistis jänese kotti ja hakkas kodu poole sammuma. Kodutee viis läbi paksu metsa, kus elasid ka teised loomad. Kuna jahimees oli väga väsinud ja kott oli raske, ei pannud mees tähelegi, et jänes oli kotist välja kukkunud. Seda olid pealt näinud rebane ja hunt. Nad läksid kohe uudistama ja hakkasid vaidlema, kes saab jänese endale. Hunt ütles: „Mina olen suurem ja tugevam loom ning vajan seda jänest omale". Rebane aga jällegi: „Hunt, sa vaata mind. Mina olen nõrk ja vaene. Las ma võtan selle jänese endale.” Hunt ei jäänud jänesega nõusse ja ütles: „Ei, mina võtan!"

Rebane tuli heale mõttele, et nad võiksid teha võistluse. Rebane ütles kavalalt hundile: „Kuule, hunt, teeme õige võistluse. See, kes ennem jõuab selle tammeni, on võitnud ja saab jänese omale." Hunt mõtles, vaatas väiksemat kasvu rebast ja teatas: „Okei, teeme aga. Selles pole kahtlustki, sest seda on teada, et mina võidan!”

Loomad tõmbasid suure pika joone, mille tagant alustavad jooksu. Nad kutsusid endale veel põdra appi stardipauku tegema. Põder oli kohe platsis ja teatas nõudlikul häälel: „Tähelepanu, valmis olla, läks!” Hunt jooksis nii kuis jalad võtsid, aga poole tee peal kukkus suurest väsimusest maha. Rebane aga jooksis edasi ja jõudis tammeni. Selgus, et rebane oligi võitnud. Hunt ei tahtnud kaotada ja kukkus kohe protesteerima: „See oli vale, sest ma ei olnud enne soojendust teinud!” Põder kui kohtunik otsustas: „Kuule, hunt, ära aja! Sa ise komistasid oksa taha ja kukkusid maha. Arvan minagi, et rebane väärib saaki omale.” Eks kõik teavad, et kohtunikuga ei vaielda ja nii ütleski hunt: „No olgu, las ta siis võtab selle niru jänese endale.”

Ja hunt kõmpiski vesise suuga minema. Aga rebane võttis saagi ja läks seda põõsa taha sööma.

Karolin Hõrak

5.a klass

Parksepa Keskkool